પ્રાચીન ઈસ્રાએલીઓએ યહોવાહની ભક્તિ માટે કેવો ધૂપ વાપરવાનો હતો? એ વિષે યહોવાહે તેઓને ચાર જાતના સુગંધી પદાર્થોમાંથી આ પ્રમાણે ધૂપ બનાવવાનું જણાવ્યું હતું: ‘ તું તારી પાસે સુગંધીદાર કરિયાણું લે, એટલે નાટાફ તથા શહેલેથ તથા હેલ્બનાહ, એ સુગંધીદાર કરિયાણું ચોખ્ખા લોબાન સુદ્ધાં લે; દરેકને સરખા તોલ પ્રમાણે લે; અને તેનો તું ધૂપ એટલે સુગંધી બનાવનારના હુન્નર મુજબ સુગંધી બનાવ, તે મીઠાનો પટ દીધેલું નિર્મળ તથા પવિત્ર હોય; અને તેમાંથી કેટલુંક ઝીણું ખાંડીને તું તેને મુલાકાતમંડપમાં, સાક્ષ્યકોશની આગળ મૂક. ’